ราคา “ทอง” เช้านี้พุ่ง 200 บ. แตะ 26,200 บ. เซ่นตัวเลขศก.สหรัฐฯดิ่งเกินคาด
ราคา "ทอง" เช้านี้พุ่ง 200 บ. แตะ 26,200 บ. เซ่นตัวเลขเศรษฐกิจสหรัฐฯดิ่งเกินคาด! 
ราคา "ทอง" เช้านี้พุ่ง 200 บ. แตะ 26,200 บ. เซ่นตัวเลขเศรษฐกิจสหรัฐฯดิ่งเกินคาด!
16 เม.ย. 2563

สมาคมค้าทองคำ รายงานราคาทอง (ทองคำ 96.5%) ประจำวันที่ 16 เม.ย.63 เมื่อเวลา 09.35 น. ปรับขึ้น 200 บาท เมื่อเทียบกับราคาปิดวานนี้
โดยทองคำแท่ง ราคารับซื้ออยู่ที่บาทละ 26,000 บาท ขายออกที่ราคาบาทละ 26,200 บาท
ขณะที่ ทองรูปพรรณ รับซื้อบาทละ 25,529.44 บาท ขายออกที่บาทละ 26,700 บาท ส่วนราคาทองคำโลก หรือ Gold Spot อยู่ที่ 1,715.00 เหรียญสหรัฐฯต่อออนซ์
บริษัท วายแอลจี บูลเลี่ยน แอนด์ ฟิวเจอร์ส จำกัด ระบุว่า ราคาทองคำวานนี้ (15 เม.ย.)​ ปิดปรับตัวลดลง 7.05 ดอลลาร์ต่อออนซ์ โดยราคาทองคำได้รับแรงกดดันจากแรงขายทำกำไร หลังจากราคาทะยานขึ้นทำระดับสูงสุดปีนี้ครั้งใหม่ในวันทำการก่อนหน้า
ประกอบกับได้รับแรงกดดันจากการแข็งค่าของสกุลเงินดอลลาร์หลังนักลงทุนกลับเข้าซื้อสกุลเงินปลอดภัย เนื่องจากข้อมูลยอดค้าปลีกและภาคอุตสาหกรรมของสหรัฐฯออกมาย่ำแย่เกินคาด แสดงถึงความรุนแรงของกิจกรรมเศรษฐกิจที่ทรุดตัวลงจากการระบาดของโควิด-19
โดยยอดค้าปลีกสหรัฐฯดิ่งลงเกินคาดถึง -8.7% ในเดือนมี.ค. ดิ่งลงหนักที่สุดนับตั้งแต่ที่รัฐบาลเริ่มมีการเก็บรวบรวมข้อมูลดังกล่าวในปี 1992 ส่วนดัชนีภาคการผลิต (Empire State Index) ดิ่งลงเกินคาดเช่นกันแตะระดับ -78.2 ซึ่งต่ำกว่าระดับ -34.3 ที่ทำไว้ในช่วงที่เกิดวิกฤตการเงิน
อย่างไรก็ดี ราคาทองคำปรับตัวลดลงในกรอบจำกัด เพราะตัวเลขเศรษฐกิจที่แย่เกินคาดนั่นบ่งชี้ว่าธนาคารกลางสหรัฐ(เฟด)ยังมีความจำเป็นต้องออกมาตรการกระตุ้นเศรษฐกิจทางการเงินต่อไป เพื่อฟื้นฟูความเสียหายทางเศรษฐกิจที่เกิดจากการระบาดของ โควิด-19 ซึ่งจะยังคงสร้างสภาพแวดล้อมเชิงบวกแก่ราคาทองคำ จึงมีแรงซื้อเข้ามาพยุงราคาทองคำเอาไว้ ด้านกองทุน SPDR ถือครองทองคำเพิ่มวานนี้อีก +4.10 ตัน
สำหรับวันนี้จับตาการเปิดเผยจำนวนผู้ขอรับสวัสดิการว่างงานรายสัปดาห์, ผลสำรวจแนวโน้มธุรกิจจากเฟดฟิลาเดลเฟีย, การอนุญาตก่อสร้างและข้อมูลการเริ่มสร้างบ้า